Valmentava perhetyö: tukea perheiden nepsy- haasteisiin

Valmentava perhetyö on perheiden sosiaalityön -ja varhaisen tuen perhetyön palvelu perheille, kun neuropsykiatriset haasteet kuormittavat arkea, esimerkiksi:

* Sääntöjen ja ohjeiden noudattaminen
* Aistiherkkyys
* Impulsiivinen käyttäytyminen
* Keskittyminen
* Arjen- ja ajanhallinta
* Sosiaalinen vuorovaikutus

Valmentavan perhetyön tuella pyritään vahvistamaan perheenjäsenten voimavaroja ja vahvuuksia. Valmentava perhetyö tarjoaa erilaisia konkreettisia keinoja ja näkökulmia perheen arjen sujuvoittamiseksi, lapsen ja vanhemman tarpeet huomioiden. Palvelun lähtökohtana on perheen motivaatio ja halu sitoutua valmennukseen.

* Valmentava perhetyö on määräaikainen tuki perheille, joissa neuropsykiatrisia haasteita.
* Valmentavan perhetyön toimintamalli on kehitetty ratkaisukeskeisen perhevalmennuksen koulutuksen pohjalta.
* Valmentava perhetyö ei vaadi diagnoosia.



Työskentelyn tavoitteet:

* Perhe oppii ja omaksuu uusia toimintamalleja ja taitoja.
* Perhe löytää uusia selviytymiskeinoja arjessa.
* Perheen voimavarat vahvistuvat.
* Perhe pääsee eroon ei-toimivista toimintamalleista.
* Perheen toimintakyky ja itseohjautuvuus lisääntyvät.

Työskentelyn keskiössä:

* Perheen itse määrittelemät tavoitteet ovat työskentelyn keskiössä
* Yhteinen ymmärrys haastavasta tilanteesta ja sen vaikutuksesta perheen elämään
* Tulevaisuuteen suuntautuminen
* Voimavarojen ja toiveikkuuden vahvistaminen
* Myönteisyys, luovuus, leikillisyys, huumori keskustelussa ja ajattelussa
* Monimutkaiset ongelmat eivät tarvitse monimutkaisia ratkaisuja
* Pienin askelin edistyminen
* Ihminen tekee parhaansa, sen mikä on mahdollista juuri nyt
* Onnistuneen vuorovaikutuksen luominen on aina aikuisen vastuulla
* Lapsen käyttäytymismallien muutos vaatii aina aikuisen tukea
* Pelkkä vaatiminen tai rangaistus ei auta uusien taitojen oppimisessa

Työskentelyn toteutus:

Valmentavan perhetyön työskentely pohjautuu yhteiseen suunnitelmaan ja tavoitteisiin, jotka perhe itse määrittää työskentelyn alussa. Valmentavan perhetyön jaksoon sovitaan perheen tarpeen mukaisesti 5-12 tapaamista.

Ohjautuminen:

Perheiden sosiaalityön perhetyö: Valmentavaa perhetyötä voidaan tarjota perheille palvelutarpeen arvioinnin aikana tai perheiden sosiaalityön asiakkuudessa oleville. Perheen omatyöntekijä tekee päätöksen perhetyöstä.

Varhaisen tuen perhetyö: Yhteydenottopyyntö varhaisen tuen perhetyölle tai asiakas on itse yhteydessä perheohjaajaan. Yhdessä perheohjaajan ja perheen kanssa arvioidaan valmentavan perhetyön tarve.